
CONSILIUL LOCAL

U92007-004885/20.07.2007

REFERAT

pentru avizarea  Planului Urbanistic Zonal: „Construire hale depozitare 

cu corp administrativ” – parcela cu nr. cadastral A 1229/2/6,  D.N.59 - Calea Sagului, km 8 dreapta, intravilan extins Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U92007-004885/17.07.2007, prin  care se solicită avizarea din punct de vedere urbanistic a Planului Urbanistic Zonal „Construire hale depozitare cu corp administrativ” – parcela cu nr. cadastral A 1229/2/6, D.N.59 - Calea Sagului, km 8 dreapta, intravilan extins Timişoara. 
Având în vedere cerinţele Certificatului de Urbanism nr. 7012 din 24.11.2006

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic Zonal „Construire hale depozitare cu corp administrativ” – parcela cu nr. cadastral A 1229/2/6,  D.N.59 - Calea Sagului, km 8 dreapta, intravilan extins Timişoara.

Documentaţia este iniţiată de beneficiarul S.C. BANU CONSTRUCT S.R.L. şi elaborată de S.C. ARHITECT TRIMBITAS S.R.L., Timişoara, proiect nr. 51/2007.
Terenul studiat, arabil in intravilanul extins al municipiului Timisoara, este situat în extremitatea de sud-vest a municipiului Timişoara, pe platforma industriala din Calea Sagului, in vecinatatea centrului comercial Metro. Terenul este delimitat la nord-vest de DE 1205/3-4m şi de estacada ce apartine C.E.T.-ului, la nord-est de hala FINIMM şi alte parcele proprietate privată, iar la sud-vest de HCn 1228/2.

Terenul aflat în proprietatea S.C. BANU CONSTRUCT S.R.L. este identificat prin C.F. nr. 137174 Timisoara, nr. cadastral A 1229/2/6 in suprafaţă de 35.100 mp. Acesta are o formă neregulată.
Soluţia propune parcelarea terenului, astfel încât să rezulte un număr de 4 loturi destinate construirii de hale pentru depozitare cu corp administrativ aferent. Parcelele vor avea suprafete cuprinse intre 5.847 si 13.005 mp.

Se vor asigura accese carosabile pentru fiecare parcelă în parte, precum şi parcările aferente, dimensionate corespunzător. Se va urmări generarea de spaţii verzi în procent de minim 20% din totalul suprafeţei pentru fiecare parcela in parte. 

Proiectul propune si solutii pentru echiparea edilitara a terenului.

Accesul la obiectivele proiectate se face prin drumul prevăzut a se realiza paralel cu reţeaua conductelor CET. Acest drum va avea un prospect stradal de 12,0 m lăţime şi este racordat la D.N. 59 ca o intersecţie cu relaţia dreapta (intrare şi ieşire), in prima etapa. Zona de racord la D.N. 59 urmează a fi amenajată ca giraţie odată cu darea in functiune a centrelor comerciale Real 2 şi Practiker 2 (septembrie 2007). Intersecţia care se realizează, asigură legătura zonei proiectate cu toate direcţiile. Aceasta giratie asigura legatura DE 1025/3 cu DN 59, pe toate directiile (intrare si iesire). Prin intermediul DE 1025/3 ce urmeaza a se amenaja la un profil transversal de 12, se va ajunge la zona studiata. 

In prezent este in curs de elaborare un P.U.Z. pentru amplasarea unui centru comercial la vest de DN 59, in zona intersectiei cu DE 1025/3. In cadrul acestui studiu, DE 1025/3 va deveni un drum cu 4 benzi de circulatie, avand in zona mediana conductele CET, care se pastreaza. Sensul de mers spre DN 59, reprezinta traseul actual al DE 1025/3 si va avea un prospect stradal de 12,0 m. prevazut a se realiza cu pista pentru biciclisti.

Acest prospect va fi respectat si in dreptul obiectivului studiat, obiect al documentatiei de fata.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G., aprobat prin HCL nr. 157/05.08.2002 si cu Avizul Comisiei de Circulaţie nr.TH2007-003151/05.07.2007.

Autorizaţia de Construire se va emite doar după ce suprafaţele de teren afectate de drumuri vor deveni domeniul public.

Indicii propuşi prin documentaţie sunt:

POT max = 60 %

CUT max = 1

Regim de inaltime max. – D+P+3E pentru corpurile administrative

La realizarea investiţiei se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile cerute prin Certificatul de Urbanism, in conformitate cu legislatia in vigoare si Ghidul privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)
Planul Urbanistic Zonal „Construire hale depozitare cu corp administrativ” – parcela cu nr. cadastral A 1229/2/6, D.N. 59 – Calea Sagului, km 8 dreapta, intravilan extins Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

